Blessing knuste verdens raskeste
- Det er ikke lett å konkurrere mot verdens beste. Men jeg vant. Første del av løpet var det beste. Vanligvis har jeg ikke så god der, men nå ledet jeg fra start, sier Blessing Okagbare-Ighoteguonor til arrangøren av Diamond League-stevnet i Shanghai. Nigerias sprintdronning og multitalent vant VM-bronse på 200 meter og VM-sølv i lengde i Moskva for snart to år siden. I friidretts-VM i Beijing om tre måneder har hun som uttalt mål å ta gull på 100 meter. Den første testen med tanke på det, var utvilsomt lovende.I Shanghai søndag var hun den eneste som klarte å presse seg under 11 sekunder - Norges sprintdronning Ezinne Okparaebos mål denne sesongen - med 10,98. USA Tori Bowie var nærmest over mål. Det mest oppsiktsvekkende var imidlertid at Shelly-Ann Fraser-Pryce var hele 28/100 bak Blessing Okagbare-Ighoteguonor, «bare» Okagbare inntil hun nylig giftet seg. - Jeg gjennomførte ikke den første delen av løpet særlig bra. Men, selvsagt, det er ikke verdens undergang. Det er ikke første gang jeg taper, uttalte Shelly-Ann Fraser-Pryce til Reuters. Veronica Campbell-Brown (33), blant annet VM-gullvinner på 100 meter for åtte år siden, kom på 4. plass med 11,22 - tre hundredeler foran Fraser-Pryce. Shelly-Ann Fraser-Pryce vant OL-gull på 100-meteren i 2008 og 2012, samt VM-gull på samme distanse i 2009 og 2013-VM. I Moskva for snart to år siden vant hun også 200-meteren.Hun er imidlertid høyst usikkker på om hun vil satse på å forsvare begge titlene i Beijing i slutten av august. Henrik Ingebrigtsen (24) var eneste norske deltaker, på 3000 meter, under Diamond League-åpningen i Doha for to dager siden. Ingen norske utøvere deltok i Diamond League-stevnet i Kina i dag, søndag. USAs tidligere dopingutestengte Justin Gatlin (33) vant 100-meteren med personlig rekord 9,74 i Doha - og tror han kan slå Usain Bolt i friidretts-VM i Beijing. PS! 23 år gamle Almaz Ayana fra Etiopia løp inn til 14.14,32 på 5000 meter. Det er bare tre sekunder bak etiopiske Tirunesh Dibabas verdensrekord 14.11,15 fra Bislett i 2006.
Jamaicas dobbelte OL og VM-gullvinner Shelly-Ann Fraser-Pryce (28) var sjanseløs fra start og ble nærmest knust av Blessing Okagbare-Ighoteguonor (26) i Diamond League-premieren på 100 meter.